
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1523 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση διαφορετικού ωραρίου λειτουργίας 
υπηρεσιών του ΝΠΔΔ Οργανισμός Αθλητισμού, 
Πολιτισμού και Παιδικής Αγωγής Δήμου Βάρης 
Βούλας Βουλιαγμένης. 

2 Αύξηση ωραρίου εργασίας προσωπικού ΙΔΑΧ με¬ 
ρικής απασχόλησης. 

3 Έγκριση Κανονισμού Διδακτορικών Σπουδών του 
Τμήματος Νομικής της Νομικής Σχολής του Αρι- 
στοτελείου Πανεπιστημίου Θεσσαλονίκης». 


ΑΠΟΦΑΣΕΙΣ 

Αριθμ. 22355/8323 (1) 

Καθιέρωση διαφορετικού ωραρίου λειτουργίας 
υπηρεσιών του ΝΠΔΔ Οργανισμός Αθλητισμού, 
Πολιτισμού και Παιδικής Αγωγής Δήμου Βάρης 
Βούλας Βουλιαγμένης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

- Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α' 1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις». 

- Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

-Τις διατάξειςτων άρθρων 28 και 28Ατου ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- 
Καταπολέμηση της Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες δια¬ 
τάξεις» όπως συμπληρώθηκε με τις διατάξεις του άρ¬ 
θρου 24 του ν. 4368/2016 (ΦΕΚ 21/Α72016) «Μέτρα 
για την επιτάχυνση του κυβερνητικού έργου και άλλες 
διατάξεις». 


- Τις διατάξεις του άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010). 

-Τιςδιατάξειςτου άρθρων 36,48 και 171 του ν. 3584/ 
2007 «Κύρωση του Κώδικα Κατάστασης Δημοτικών και 
Κοινοτικών Υπαλλήλων» (ΦΕΚ 143/Α728-06-2007). 

- Τις διατάξεις του άρθρου 56 του ν. 4257/2014 
(ΦΕΚ 93/Α72014) «Επείγουσες ρυθμίσεις αρμοδιότητας 
Υπουργείου Εσωτερικών» σε συνδυασμό με το άρθρο 
28 του ν. 4325/2015 (ΦΕΚ 47/Α72015) «Εκδημοκρατι¬ 
σμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικι¬ 
ών και άλλες διατάξεις». Τις διατάξεις του π.δ. 135/2010 
«Οργανισμός της Αποκεντρωμένης Διοίκησης Αττι¬ 
κής» (ΦΕΚ 228/Α727-12-2010). Τις διατάξεις του π.δ. 
135/2010 «Οργανισμός της Αποκεντρωμένης Διοίκησης 
Αττικής»(ΦΕΚ 228/Α727-12-2010). 

-Την αριθμ. 149/19-12-2017 απόφαση του Διοικητι¬ 
κού Συμβουλίου του ΝΠΔΔ Οργανισμός Αθλητισμού, 
Πολιτισμού και Παιδικής Αγωγής Δήμου Βάρης Βούλας 
Βουλιαγμένης περί καθιέρωσης διαφορετικού ωραρίου 
λειτουργίας υπηρεσιών της Δ/νσης Πολιτισμού, Αθλη¬ 
τισμού, Παιδικής Αγωγής και υπηρεσιών Υποστήριξης 
του ΝΠΔΔ. 

-Το αριθμ. 1324/14-3-2018 συμπληρωματικό έγγρα¬ 
φο του ΝΠΔΔ κατόπιν του αριθμ. 4480/1649/26-1-2018 
εγγράφου της υπηρεσίας περί αποστολής της αριθμ. 
14/2018 απόφασης Δ.Σ. περί ορθής επανάληψης της 
149/19-12-2017 απόφασης Δ.Σ. του Ν.Π.Δ.Δ. Δήμου Βά¬ 
ρης Βούλας Βουλιαγμένης, αποφασίζουμε: 

Καθιερώνουμε την εξαίρεση από την πενθήμερη ερ¬ 
γασία των Τμημάτων Πολιτισμού και Περιβάλλοντος, 
Αθλητισμού και Διοίκησης Παιδικών Σταθμών της Δ/ 
νσης Πολιτισμού, Αθλητισμού, Παιδικής Αγωγής και Υπη¬ 
ρεσιών Υποστήριξης του ΝΠΔΔ Οργανισμός Αθλητισμού, 
Πολιτισμού και Παιδικής Αγωγής Δήμου Βάρης Βούλας 
Βουλιαγμένης. Πιο συγκεκριμένα καθιερώνουμε τα εξής: 

α) την 16ώρη λειτουργία, όλες τις ημέρες του μήνα, 
συμπεριλαμβανομένων Κυριακών και εξαιρέσιμων για 
το τμήμα Πολιτισμού και Περιβάλλοντος, από 08:00 έως 
00:00, συνολικού προσωπικού επτά (7) ατόμων με ειδι¬ 
κότητες ΠΕΘεατρολόγων-Ηθοποιών, ΠΕΔιοικητικούΤΕ 
Μουσικών και ΔΕ Χοροδιδασκάλων, για την εύρυθμη 

λειτουργία και παρουσίαση εκδηλώσεων, μουσικών 
δρώμενων, θεατρικών παραστάσεων κ.λ.π. 

β) την 16ωρη λειτουργία, όλες τις ημέρες του μήνα, 
συμπεριλαμβανομένων Κυριακών και εξαιρέσιμων για 
το Τμήμα Αθλητισμού, από 08:00 έως 00:00, συνολικού 
προσωπικού δέκα πέντε (15) ατόμων με ειδικότητα ΠΕ 
Καθηγητών Φυσικής Αγωγής για την εύρυθμη λειτουργία 
και ασφαλή διεξαγωγή αθλητικών αγώνων και δράσεων, 
των αθλητικών προγραμμάτων, τη επιμελή συντήρηση 
και φύλαξη των αθλητικών εγκαταστάσεων, 
γ) την 12ωρη λειτουργία, όλες τις ημέρες του μήνα, 
συμπεριλαμβανομένων Κυριακών και εξαιρέσιμων για 
το Τμήμα Διοίκησης Παιδικών Σταθμών, από 10:00 έως 
22:00, συνολικού προσωπικού τριάντα τριών (33) ατό¬ 
μων με ειδικότητα ΤΕ Βρεφονηπιοκόμων, ΔΕ Βοηθών 
Βρεφονηπιοκόμων και ΥΕ Καθαρότητας, για τυχόν εκδη¬ 
λώσεις, απολυμάνσεις και καθαρισμό των κτιρίων. 

Από τις διατάξεις της απόφασης αυτής προκαλείται 
δαπάνη ύψους 9.000,00 € περίπου σε βάρος του υπό 
έγκριση προϋπολογισμού έτους 2018 του ΝΠΔΔ Πολιτι¬ 
σμού και Αθλητισμού Δήμου Ζωγράφου που θα βαρύνει 
τους ΚΑ: 15.6012.001,15.6022.001 και 15.6042.001. 

Ανάλογη δε δαπάνη θα προκληθεί και τα επόμενα έτη 
που θα βαρύνει τους ίδιους κωδικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


( 2 ) 

Αύξηση ωραρίου εργασίας προσωπικού ΙΔΑΧ με¬ 
ρικής απασχόλησης. 

Με την 49/21.02.2018 απόφαση, (σε ορθή επανάλη¬ 
ψη,) του Δημοτικού Συμβουλίου Θήρας, που εκδόθη- 
κε σύμφωνα με τις διατάξεις του άρθρου 8 παρ. 1 του 
ν. 4368/2016 και κατόπιν της αριθμ. 1328/13.02.2018 
αίτησης της Δαρζέντα Άννας του Κωνσταντίνου και της 
αριθμ. 18976/27-3-2018 εγκριτικής απόφασηςτης Απο¬ 
κεντρωμένης Διοίκησης Αιγαίου, αυξάνεται το ωράριο 
εργασίας της υπαλλήλου με σχέση εργασίας ιδιωτικού 
δικαίου αορίστου χρόνου, ως εξής: 


ΕΠΩΝΥΜΟ 

Δαρζέντα 

ΟΝΟΜΑ 

Άννα 

ΠΑΤΡΩΝΥΜΟ 

Κωνσταντίνος 

ΕΙΔΙΚΟΤΗΤΑ 

ΥΕ Καθαριστριών Σχολείου 

ΜΕΙΩΜΕΝΟ ΩΡΑΡΙΟ 

15 ΩΡΕΣ 

ΜΕΤΑΤΡΟΠΗ ΣΕ ΠΛΗΡΗ 


ΑΠΑΣΧΟΛΗΣΗ 

40 ΩΡΕΣ 

(ΕΒΔΟΜΑΔΙΑΙΟ) 



(Αριθμ. οικονομικής βεβαίωσης πιστώσεων του Δήμου 
Θήρας: 1326/13.02.2018) 


(Αριθμ. απόφασης Αποκεντρωμένης Διοίκησης Αιγαί¬ 
ου: 19651/30.03.2018) 

Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 12136 _ (3) 

Έγκριση Κανονισμού Διδακτορικών Σπουδών 
του Τμήματος Νομικής της Νομικής Σχολής του 
Αριστοτελείου Πανεπιστημίου Θεσσαλονίκης». 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Αριθμ. συνεδρίασης 2953/25-1 -2018) 

Έχοντας υπόψη: 

1. Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τις διατάξεις του άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α74.8.2017). 

3. Τις ερμηνευτικές εγκύκλιους του Υπουργείου 
Παιδείας, Έρευνας και Θρησκευμάτων με αριθμό: 
α) 163204/Ζ1 ΕΞ. ΕΠΕΙΓΟΝ/29-9-2017: «Εφαρμογή των 
διατάξεων του ν. 4485/2017 (ΑΊ14) για θέματα μεταπτυ¬ 
χιακών σπουδών και εκπόνησης διδακτορικών διατρι- 
βών-λοιπά θέματα και β) 22879/Ζ1 /9-2-2018: «Εφαρμογή 
των διατάξεων του ν. 4485/2017 (Α' 114). 

4. Τηναριθμ. 17746/28-1 -2015 (ΦΕΚ258/τ.Β'/24-2-2015) 
απόφαση του Συμβουλίου του ΑΠΟ: «Έγκριση της αριθμ. 
17508/23-1-2015 πράξης του Πρύτανη του Αριστοτε- 
λείου Πανεπιστημίου Θεσσαλονίκης (Α.Π.Θ.), περί του 
ορισμού Αναπληρωτών Πρύτανη του Α.Π.Θ., μεταβίβα¬ 
σης αρμοδιοτήτων στους Αναπληρωτές Πρύτανη και 
καθορισμού της σειράς αναπλήρωσης του Πρύτανη». 

5. Τις αποφάσεις της Συνέλευσης του Τμήματος Νομι¬ 
κής της Νομικής Σχολής του Αριστοτελείου Πανεπιστημί¬ 
ου Θεσσαλονίκης (συνεδριάσεις με αριθμ. 97/19-12-2017 
και 98/23-1-2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
τουΤμήματοςΝομικήςτηςΝομικήςΣχολήςτου Αριστο- 
τελείου Πανεπιστημίου Θεσσαλονίκης, ως εξής: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Νομικής του 
ΑΠΟ αποσκοπούν στην προαγωγή της γνώσης και της 
πρωτότυπης επιστημονικής έρευνας και οδηγούν στην 
απόκτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/ 
της κατόχου του στην εξέλιξη της νομικής επιστήμης. 

Στον παρόντα Κανονισμό αποτυπώνονται η δομή και οι 
κανόνες λειτουργίας του Προγράμματος Διδακτορικών 

Σπουδών του Τμήματος Νομικής του Αριστοτελείου Πα¬ 
νεπιστημίου Θεσσαλονίκης, όπως αυτός καταρτίστηκε 
με αποφάσεις της Συνέλευσης του Τ μήματος (συνεδριά¬ 
σεις με αριθμ. 97/19-12-2017 και 98/23-1 -2018). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήματος 
Νομικής οργανώνεται και λειτουργεί σύμφωνα με τις δια¬ 
τάξεις του ν. 4485/2017 και των εν ισχύει ευρισκομένων 
σχετικών διατάξεων και αποφάσεων και οδηγεί στη χορή¬ 
γηση Διδακτορικού ΔιπλώματοςτουΤμήματος Νομικής. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν πτυχιούχοι Νομικής Σχολής της 
ημεδαπής ή αντίστοιχων Σχολών ή Τμημάτων αναγνωρι¬ 
σμένων ως ισότιμων ιδρυμάτων της αλλοδαπής που είναι 
κάτοχοι Μεταπτυχιακού Διπλώματος Ειδίκευσης (ΜΔΕ) 
Νομικής Σχολής της ημεδαπής ή αντίστοιχων Σχολών ή 
Τμημάτων αναγνωρισμένων ως ισότιμων ιδρυμάτων της 
αλλοδαπής ή κάτοχοι ΜΔΕ κοινωνικών, πολιτικών, οικο¬ 
νομικών, ανθρωπιστικών επιστημών, διεθνών σχέσεων 
και δημόσιας διοίκησης. 

Ειδικά για τα επιστημονικά πεδία: α. Πολιτικής Επιστή¬ 
μης και Συνταγματικής Ιστορίας, β. Διεθνών και Ευρωπαϊ¬ 
κών Νομικών Σπουδών, γ. Εμπορικού και Οικονομικού Δι¬ 
καίου, δ. Θεωρίας Δικαίου και Διεπιστημονικών Νομικών 
Σπουδών και ε. εγκληματολογίας δικαίωμα υποβολής 
αίτησης έχουν και πτυχιούχοι συγγενών προς τα ως άνω 
επιστημονικά πεδία Τμημάτων ή Σχολών Πανεπιστημί¬ 
ων πέραν της Νομικής, και ειδικότερα των κοινωνικών, 
πολιτικών, οικονομικών και ανθρωπιστικών επιστημών, 
διεθνών σχέσεων και δημόσιας διοίκησης, που είναι κά¬ 
τοχοι ΜΔΕ Νομικής ή των προαναφερόμενων συγγενών 
Τμημάτων ή Σχολών. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Ο μέγιστος χρόνος εκπόνησης της διδακτορικής δι¬ 
ατριβής ορίζεται στα έξι (6) πλήρη ημερολογιακά έτη 
από την ημερομηνία ορισμού της Τριμελούς Συμβου¬ 
λευτικής Επιτροπής. Ο παραπάνω χρόνος δύναται να πα- 
ραταθεί για δύο (2) επιπλέον έτη, μετά από αίτηση του/ 
της υποψηφίου/ας, η οποία συνοδεύεται από επαρκώς 
αιτιολογημένη εισήγηση τηςΤριμελούςΣυμβουλευτικής 
Επιτροπής και εγκρίνεται με τεκμηριωμένη απόφαση της 
Συνέλευσης του Τ μήματος. 

Ο/Η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτησή 
του/της, η οποία συνοδεύεται από επαρκώς αιτιολογημέ¬ 
νη εισήγηση τηςΤριμελούςΣυμβουλευτικής Επιτροπής 
και εγκρίνεται με απόφαση της Συνέλευσης του Τμήμα¬ 
τος. Κατά τη διάρκεια της αναστολής αίρεται η ιδιότητά 


του/της ως υποψήφιου/ας διδάκτορα και τα εξ αυτής 
απορρέοντα δικαιώματα. Ο χρόνος της αναστολής δεν 
προσμετράται στο μέγιστο συνολικό χρόνο εκπόνησης 
της διδακτορικής διατριβής. 

Ο/Η υποψήφιος/α διδάκτορας μπορεί να ζητήσει αλ¬ 
λαγή τίτλου ή εξειδίκευση τίτλου, η οποία μπορεί να 
πραγματοποιηθεί μετά από τεκμηριωμένη εισήγηση 
τηςΤριμελούς Συμβουλευτικής Επιτροπής και έγκριση 
της Συνέλευσης του Τμήματος. Η διατριβή θα πρέπει 
να ολοκληρωθεί εντός του αρχικώς προβλεπόμενου 
χρόνου. 

Στην περίπτωση κατά την οποία η αλλαγή θέματος 
οδηγεί σε νέο επιστημονικό πεδίο, ακολουθείται εκ νέου 
η διαδικασία του άρθρου 7 του παρόντος Κανονισμού. 

Άρθρο 5 

Δικαιώματα / Παροχές και Υποχρεώσεις 

Υποψηφίων Διδακτόρων 

5.1 Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη απάτην 
ημερομηνία ορισμού τηςΤριμελούς Συμβουλευτικής Επι¬ 
τροπής διατηρούν πλήρη τα δικαιώματα και τις παροχές 
που προβλέπονται καιγιατους/τιςφοιτητές/τριεςτου β' 
κύκλου σπουδών. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Οι υποψήφιοι/ες διδάκτορες υποχρεούνται κατ'έτος 
και ως το τέλος Νοεμβρίου, να παρουσιάζουν προφορικά 
και να υποβάλουν εγγράφως αναλυτικό υπόμνημα ενώ¬ 
πιον της τριμελούς συμβουλευτικής επιτροπής σχετικά 
με την πρόοδο της διδακτορικής διατριβής. 

Εκτός της συγγραφής της διδακτορικής διατριβής, οι 
υποψήφιοι/ες διδάκτορες υποχρεούνται να παρακολου¬ 
θήσουν μαθήματα, εφόσον αυτά υποδεικνύονται από τη 
Συνέλευση του Τ μήματος. Στην περίπτωση αυτή υποχρε- 
ούνται να προσκομίσουν στη Γραμματεία του Τ μήματος 
βεβαίωση ολοκλήρωσης της παρακολούθησης των μα¬ 
θημάτων, την οποία χορηγούν οι διδάσκοντες/ουσες. 

Οι υποψήφιοι/ες διδάκτορες συμμετέχουν επίσης στη 
διοργάνωση και υποστήριξη ειδικών σεμιναρίων που 
διοργανώνουν τα μέλη τηςΤριμελούς Συμβουλευτικής 
Επιτροπής ή σε ερευνητικά προγράμματα που εκτελού- 
νται υπό την ευθύνη τους. 

Άρθρο 6 

Συμμετοχή υποψηφίων διδακτόρων 

στην εκπαιδευτική διαδικασία 

Με απόφαση της ΣυνέλευσηςτουΤμήματος (άρθρο 9 
παρ. 3 εδάφιο ε' του ν. 3685/2008 που παραμένει σε ισχύ 
σύμφωνα με το άρθρο 88 περ. α' του ν. 4485/2017) και 
κοινή απόφαση των Υπουργών Παιδείας και Οικονομι¬ 
κών μπορεί να ανατίθεται σε υποψήφιους/ες διδάκτορες 
η επικουρία μελών ΔΕΠ του Τμήματος σε προπτυχιακό 

και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία επιλογής υποψηφίων διδακτόρων 

7.1 Χρόνος υποβολής αιτήσεων 

Οι υποψήφιοι μπορούν να υποβάλουν αίτηση εκπόνη¬ 
σης διδακτορικής διατριβήςτέσσερεις (4) φορέςτο χρό¬ 
νο, κατά το τελευταίο δεκαήμερο του Μαρτίου, Ιουνίου, 
Σεπτεμβρίου και Νοεμβρίου εκάστου έτους. 

7.2 Υποβολή αίτησης 

Ο/Η υποψήφιος/α υποβάλλει σχετική αίτηση στη Γραμ¬ 
ματεία του Τμήματος, στην οποία αναγράφεται ο προ- 
τεινόμενος τίτλος, η προτεινόμενη γλώσσα εκπόνησης 
και συγγραφής - η οποία μπορεί να είναι διάφορη της 
ελληνικής - και, εφόσον ο/η υποψήφιος/α το επιθυμεί, 
και ο/η προτεινόμενος/η ως επιβλέπων/ουσα της διδα¬ 
κτορικής διατριβής, ο/η οποίος/α ανήκει σε όσους/ες 
έχουν δικαίωμα επίβλεψης διδακτορικής διατριβής, σύμ¬ 
φωνα με τα οριζόμενα στο άρθρο 39 του ν. 4485/2017 
και στο άρθρο 8 του παρόντος Κανονισμού. 

Η αίτηση συνοδεύεται από αναλυτικό βιογραφικό ση¬ 
μείωμα του/ης υποψηφίου/ας και προσχέδιο διδακτορι¬ 
κής διατριβής (ερευνητική πρόταση για το επιστημονικό 
αντικείμενο της διδακτορικής διατριβής). 

7.3 Έγκριση 

Η Συνέλευση του Τμήματος, με βάση τη συνάφεια του 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελή Επιτροπή από μέλη ΔΕΠ του Τμήμα- 
τος, ανά κατηγορία αιτήσεων. Η κάθε Επιτροπή εξετάζει 
τις υποβληθείσες αιτήσεις και τα συνυποβαλλόμενα έγ¬ 
γραφα και καλεί σε συνέντευξη τους/τις υποψηφίους/ες. 

Κατόπιν, η κάθε Επιτροπή υποβάλλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους κάθε υπο¬ 
ψήφιος/α πρέπει ή δεν πρέπει να γίνει δεκτός/ή. Βασικό 
κριτήριο αξιολόγησης είναι η ποιότητα και η επάρκεια 
τεκμηρίωσης της πρότασης. Επιπροσθέτως η Επιτροπή, 
προτείνει τον/την επιβλέποντα/ουσα, εφόσον αυτός/η 
δεν έχει προταθεί από τον/την υποψήφιο/α. 

Η Συνέλευση του Τμήματος, αφού λάβει τη γνώμη 
του προτεινόμενου επιβλέποντος, τη συνεκτιμά με το 
υπόμνημα της Επιτροπής και εγκρίνει ή απορρίπτει 
αιτιολογημένα την αίτηση του/της προτεινόμενου/ης 
υποψηφίου/ας. Στην εγκριτική απόφαση της Συνέλευσης 
ορίζεται και η γλώσσα εκπόνησης και συγγραφής της δι¬ 
δακτορικής διατριβής. Στην ίδια απόφαση, η Συνέλευση 
δύναται να καθορίσει ως προϋπόθεση για την εκπόνηση 
της διδακτορικής διατριβής του/της υποψηφίου, την πα¬ 
ράλληλη επιτυχή παρακολούθηση μαθήματος/ων ή άλ¬ 
λες συναφείς με την επιστημονική έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη ΔΕΠ α' βαθμίδας, αναπληρωτή και επίκουρου 
του Τμήματος Νομικής ΑΠΘ. 


2. Η Συνέλευση του Τμήματος αναθέτει στον/ην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο/η επιβλέπων/ουσα και δύο ακόμη μέλη ΔΕΠ 
α' βαθμίδας, αναπληρωτή και επίκουρου από το Τμήμα 
Νομικής ή άλλο Τμήμα ΑΕΙ ή καθηγητές αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι διδακτορικού διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δι¬ 
ατριβή. Ως μέλη τηςΤριμελούς Συμβουλευτικής Επιτρο¬ 
πής είναι δυνατόν να ορίζονται και μέλη ΔΕΠ τα οποία 
είναι σε άδεια. 

4. Η Τριμελής Συμβουλευτική Επιτροπή υποβάλλει κατ' 
έτος ως το τέλος Δεκεμβρίου έκθεση προόδου για τη 
διδακτορική διατριβή του/της υποψηφίου/ας. 

5. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν αί- 
τησηςτου/της υποψήφιου/ας διδάκτορα και σύμφωνης 
γνώμης του/της νέου/ας προτεινόμενου/ης επιβλέπο- 
ντος/ουσας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνει χρέη επιβλέποντος/ουσας. 

6. Αν ο/η αρχικός/η επιβλέπων/ουσα μετακινηθεί σε 
άλλο ΑΕΙ ή Τμήμα ΑΕΙ ή συνταξιοδοτηθεί, συνεχίζει να 
τελεί χρέη επιβλέποντος/ουσας των Διδακτορικών Δια¬ 
τριβών που έχει αναλάβει, και ο τίτλος απονέμεται από 
τοΤμήμα Νομικής του ΑΠΘ. 

7. Η Γραμματεία του Τμήματος οφείλει να αναρτήσει 
στον διαδικτυακό τόπο της Νομικής Σχολής, στην ελλη¬ 
νική και αγγλική γλώσσα, το όνομα του/της Υποψήφιου/ 
ας Διδάκτορα, τον τίτλο και σύντομη περίληψη της δι¬ 
δακτορικής διατριβής, το όνομα του/της επιβλέποντος/ 
ουσας και των άλλων μελών τηςΤριμελούς Συμβουλευ¬ 
τικής Επιτροπής. 

Άρθρο 9 

Εκπόνηση Διδακτορικής Διατριβής 
με Συνεπίβλεψη 

Το Τμήμα Νομικής είναι δυνατό να συνεργάζεται, 
σύμφωνα με όσα προβλέπονται στο άρθρο 43 του 
ν. 4485/2017, με Τμήματα ΑΕΙ της ημεδαπής, ερευ¬ 
νητικά κέντρα και ινστιτούτα του άρθρου 13Α του 
ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 

Ιατροβιολογικών Ερευνών της Ακαδημίας Αθηνών, για 
την εκπόνηση διατριβών με συνεπίβλεψη. Τα σχετικά 
με τη διαδικασία εκπόνησης, χορήγησης ενιαίου ή 
χωριστού τίτλου κ.α., προβλέπονται στο οικείο Ειδικό 
Πρωτόκολλο Συνεργασίας που καταρτίζεται. 

Το Τμήμα Νομικής είναι δυνατό επίσης να συνεργά¬ 
ζεται με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολ¬ 
λο Συνεργασίας το οποίο καταρτίζεται σύμφωνα με όσα 
ορίζει η απόφαση του Υπουργού Παιδείας, Έρευνας 
και Θρησκευμάτων με αριθμό 41931 /Ζ1 /13-3-2018 
(ΦΕΚ 972/τ.Β'/13-3-2018). 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της διδακτορικής 
του διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Άρθρο 11 

Αξιολόγηση Διδακτορικής Διατριβής 

1. Μετά την ολοκλήρωση εκπόνησης της διδακτορι¬ 
κής διατριβής ο/η υποψήφιος/α διδάκτορας υποβάλλει 
αίτηση στηνΤριμελή Συμβουλευτική Επιτροπή, δια της 
Γραμματείας, για δημόσια υποστήριξη και αξιολόγησή 
της. Η Τριμελής Συμβουλευτική Επιτροπή, αποφασίζει 
την έγκριση ή την αιτιολογημένη απόρριψη της αίτη¬ 
σης. Εφόσον αυτή εγκριθεί, συντάσσει αναλυτική Ειση¬ 
γητική Έκθεση. Στην Εισηγητική Έκθεση καταγράφεται 
η ολοκλήρωση της εκπόνησης της διδακτορικής διατρι¬ 
βής και προτείνεται ο ορισμός Επταμελούς Εξεταστικής 
Επιτροπής για τον/την υποψήφιο/α διδάκτορα. Εάν η 
Τριμελής Συμβουλευτική Επιτροπή δεν εγκρίνει την αί¬ 
τηση του/της υποψήφιου/ας διδάκτορα, του/της δίνει 
αναλυτικά επιστημονικές παρατηρήσεις - βελτιώσεις 
καθώς και χρονοδιάγραμμα υλοποίησης. 

2. Η Συνέλευση του Τμήματος, μετά την κατάθεση θε¬ 
τικής Εισηγητικής Έκθεσης της Τριμελούς Συμβουλευ¬ 
τικής Επιτροπής, ορίζει Επταμελή Εξεταστική Επιτροπή 
για την αξιολόγηση της διδακτορικής διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ.2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της διδα¬ 
κτορικής διατριβής. Δύο τουλάχιστον μέλη από τα επτά 
(7) της εξεταστικής επιτροπής πρέπει να προέρχονται 


από τη Νομική Σχολή του ΑΠΘ. Από τα επτά (7) μέλη 
της εξεταστικής επιτροπής τρία (3) ανήκουν κατά το 
δυνατόν στην α' βαθμίδα του καθηγητή. Η Τριμελής 
Συμβουλευτική Επιτροπή έχει δικαίωμα πρότασης των 
μελώντης Επταμελούς Εξεταστικής Επιτροπής. Προκει- 
μένου να συγκροτηθεί η Επταμελής Εξεταστική Επιτρο¬ 
πή, τα αφυπηρετήσαντα μέλη τηςΤριμελούς Συμβου¬ 
λευτικής Επιτροπής αντικαθίστανται από νέα μέλη που 
πληρούν τα κριτήρια του άρθρου 39 παρ.2 β' εδάφιο 
του ν. 4485/2017. Μέλη ΔΕΠ τα οποία βρίσκονται σε 
άδεια, δύνανται να συμμετέχουν ως μέλη της Επταμε¬ 
λούς Εξεταστικής Επιτροπής. Πρόεδρος της Επταμελούς 
Εξεταστικής Επιτροπής είναι το αρχαιότερο από τα μέλη 
της, που ανήκει στη Νομική Σχολή του ΑΠΘ. 

3. Ο/Η υποψήφιος/α διδάκτορας παραδίδει σε επτά 
(7) αντίτυπα τη διατριβή του σε έντυπη μορφή στα μέλη 
της Επταμελούς Εξεταστικής Επιτροπής. 

4. Η Επταμελής Εξεταστική Επιτροπή, αφού μελετήσει 
το κείμενο της διατριβής, ορίζει με απόφασή της την 
ημερομηνία, την ώρα και τον τόπο της δημόσιας πα¬ 
ρουσίασης και εξέτασηςτου/ης υποψήφιου διδάκτορα. 
Η απόφαση αυτή γνωστοποιείται στον/ην υποψήφιο/α 
και ανακοινώνεται πέντε (5) τουλάχιστον ημέρες πριν 
από την ημερομηνία της δημόσιας παρουσίασης. 

5. Η ανάπτυξη και παρουσίαση του θέματος γίνεται 
δημόσια ενώπιον της Επταμελούς Εξεταστικής Επιτρο¬ 
πής στην ημερομηνία που ορίστηκε κατά τα αναφε- 
ρόμενα στην προηγούμενη παράγραφο. Η διαδικασία 
της δημόσιας υποστήριξης προϋποθέτει τη φυσική 
παρουσία τουλάχιστον των τεσσάρων (4) μελών της 
Επταμελούς Εξεταστικής Επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. 
Σε κάθε περίπτωση είναι αναγκαία η συμμετοχή κατ' 
ελάχιστο πέντε (5) μελών της Επιτροπής. 

6. Μετά την ολοκλήρωση της ανάπτυξης του θέμα¬ 
τος που δεν πρέπει να διαρκέσει περισσότερο από 
τριάντα λεπτά ούτε λιγότερο από δεκαπέντε, και τις 
απαντήσεις του/ης υποψηφίου/ας σε σχετικές ερω¬ 
τήσεις της Επταμελούς Εξεταστικής Επιτροπής, που 
δεν πρέπει να διαρκέσουν περισσότερο από μιάμιση 
ώρα, αποχωρεί το ακροατήριο και ο/η υποψήφιος/α, 
και ακολουθεί η διαδικασία αξιολόγησής του/ης και 
τελικής κρίσης της διατριβής από την Επταμελή Εξε¬ 
ταστική Επιτροπή. 

7. Η Επταμελής Εξεταστική Επιτροπή κρίνει τη διατρι¬ 
βή ως προς την ποιότητα, την πληρότητα, την πρωτό¬ 
τυπη σκέψη και την συμβολή της στην επιστήμη και με 
βάση αυτά τα κριτήρια διατυπώνει την τελική της κρίση 
και τη βαθμολογεί. Για την έγκριση της διδακτορικής 
διατριβής απαιτείται η σύμφωνη γνώμη των πέντε (5) 
τουλάχιστον μελών της Επταμελούς Εξεταστικής Επι¬ 
τροπής. Η έγκριση και βαθμολόγηση βεβαιώνεται με 
σχετικό πρακτικό. Το πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. 




16580 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 523/04.05.2018 


8. Η Επταμελής Εξεταστική Επιτροπή επιτρέπει τη 
δημοσίευση της διατριβής ως τέτοιας αφού ληφθούν 
υπόψη οι παρατηρήσεις/υποδείξεις που διατυπώθηκαν 
από αυτή κατά τη δημόσια παρουσίαση. 

9. Η εγκριθείσα διδακτορική διατριβή αξιολογείται 
με την ακόλουθη κλίμακα: (α) Άριστα, (β) Λίαν Καλώς, 
(γ) Καλώς. Σε περίπτωση διαφωνίας μεταξύ των μελών 
της Εξεταστικής Επιτροπής ως προς το βαθμό, υπερισχύ¬ 
ει η άποψη της πλειοψηφίας. Σε περίπτωση ισοψηφίας, 
υπερισχύει η ευνοϊκότερη για τον υποψήφιο άποψη. 

10. Μετά την επιτυχή υποστήριξη της διδακτορικής δι¬ 
ατριβής και πριν την αναγόρευση σε διδάκτορα του Τμή¬ 
ματος Νομικής, ο/η υποψήφιος/α διδάκτορας υποβάλει 
σε τρία (3) αντίτυπα τη διδακτορική διατριβή του/ης, από 
τα οποία ένα κατατίθεται στη Βιβλιοθήκη της Νομικής 
Σχολής, ένα στην Κεντρική Βιβλιοθήκη του Πανεπιστημί¬ 
ου και ένα στο Εθνικό ΚέντροΤεκμηρίωσης. Ο/Η υποψή¬ 
φιος/α διδάκτορας υποχρεούται επιπλέον να καταθέσει 
τη διατριβή του σε ηλεκτρονική μορφή στις υπηρεσίες 
πληροφόρησης της Κεντρικής Βιβλιοθήκης του Ιδρύμα¬ 
τος, καθώς και στο Εθνικό ΚέντροΤεκμηρίωσης. 

Άρθρο 12 

Αναγόρευση και καθομολόγηση διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας διδάκτο¬ 
ρα. Ο/Η Κοσμήτορας, εκτελών χρέη Προέδρου του 
Τ μήματος, θέτει υπόψη του Σώματος το πρακτικό, που 
πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της Διδα¬ 
κτορικής Διατριβής και ακολουθεί η αναγόρευση και 
καθομολόγηση του/της υποψηφίου/ας σε Διδάκτορα 
του Τμήματος Νομικής. Στη Συνεδρίαση παρίσταται 
ο/η Πρύτανης ή ο/η Αντιπρύτανης/νις. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της 
Διδάκτορος ακολουθούν τα Πρότυπα σχετικών Απο¬ 
φάσεων της Συγκλήτου ΑΠΘ 1 . 

Η τελετή διενεργείται μέχρι τρεις (3) φορές ανά ακα¬ 
δημαϊκό έτος. 

Ο/Η υποψήφιος/α διδάκτορας πριν από την αναγό¬ 
ρευση και καθομολόγησή του/της από την Συνέλευση 
τουΤμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδα¬ 
κτορικού Διπλώματος. Το Διδακτορικό Δίπλωμα (μεμ¬ 
βράνη) , υπογράφεται από τον/την Πρύτανη, τον/την 
Κοσμήτορα και τον/την Προϊστάμενο/η Γραμματείας 
του Τ μήματος και φέρει τη σφραγίδα του ΑΠΘ. 

Άρθρο 13 

Λογοκλοπή 

Καταθέτοντας οποιαδήποτε εργασία ή τη διδακτορική 
του διατριβή, ο υποψήφιος/α διδάκτορας υποχρεούται 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: «Εξορ- 
θολογισμός της Γραμματειακής Υποστήριξης των Σχολών και 
Τμημάτων του ΑΠΘ». 


να αναφέρει αν χρησιμοποίησε το έργο άλλων. Η αντι¬ 
γραφή θεωρείται σοβαρό ακαδημαϊκό παράπτωμα. 

Λογοκλοπή θεωρείται η αντιγραφή εργασίας (ή μέ¬ 
ρους αυτής) κάποιου/ας άλλου/ης, καθώς και η χρη¬ 
σιμοποίηση εργασίας (ή μέρους αυτής) άλλου/ης - 
δημοσιευμένης ή μη - χωρίς τη δέουσα αναφορά. Η 
πράξη αυτή μπορεί να στοιχειοθετήσει απόφαση της 
Συνέλευσης του Τ μήματος για διαγραφή του/της υπο¬ 
ψήφιου/ας διδάκτορα, σύμφωνα με τα οριζόμενα στο 
επόμενο άρθρο. 

Σε περίπτωση που διαπιστωθεί λογοκλοπή μετά τη 
λήψη του διδακτορικού διπλώματος ο τίτλος που έχει 
απονεμηθεί ανακαλείται με ειδικά αιτιολογημένη από¬ 
φαση της Συνέλευσης του Τ μήματος. 

Άρθρο 14 
Διαγραφή 

Η Συνέλευση τουΤμήματος, μετά από πρόταση τηςΤρι- 
μελούς Συμβουλευτικής Επιτροπής, μπορεί να διαγράψει 
υποψήφιο/α διδάκτορα για τους παρακάτω λόγους: 

(α) όταν έχει στον ατομικό του/ης φάκελο δύο του¬ 
λάχιστον αρνητικές εκθέσεις προόδου, από τις οποίες 
προκύπτει αδιαφορία ή ανικανότητά του/ης για ολο¬ 
κλήρωση της διδακτορικής διατριβής, 

(β) όταν έχει υποπέσει στο παράπτωμα της λογοκλο- 
πής, σύμφωνα με το άρθρο 13 του παρόντος Κανονισμού, 
(γ) όταν έχει υποβάλει νέα αίτηση εκπόνησης διδακτο¬ 
ρικής διατριβής που οδηγεί σε νέο επιστημονικό πεδίο 
σύμφωνα με το άρθρο 7 του παρόντος Κανονισμού και 
(δ) όταν έχει παρέλθει ο προβλεπόμενος μέγιστος 
χρόνος εκπόνησηςτης διδακτορικής διατριβής σύμφω¬ 
να με το άρθρο 4 του παρόντος Κανονισμού. 

Άρθρο 15 
Λοιπές διατάξεις 

Όλοι/ες οι υποψήφιοι/ες διδάκτορες του Τμήματος, 
μετά τη δημοσίευση του παρόντος Κανονισμού Διδα¬ 
κτορικών Σπουδών, εντάσσονται στις διατάξεις του 
ν. 4485/2017 και στον παρόντα Κανονισμό. Εφόσον 
έχουν παρέλθει περισσότερα από δύο (2) έτη από τον 
ορισμό τηςΤριμελούς Συμβουλευτικής τους Επιτροπής, 
ο μέγιστος χρόνος ολοκλήρωσης της διατριβής τους 
ορίζεται σε έξι (6) έτη από τη δημοσίευση του παρόντος 
Κανονισμού. 

Όσοι/ες απώλεσαν την ιδιότητα του/ης υποψήφι¬ 
ου/ας διδάκτορα λόγω παρέλευσης του ανώτατου 
χρονικού ορίου, δικαιούνται να υποστηρίξουν τη δια¬ 
τριβή τους εντός αποκλειστικής προθεσμίας τριών (3) 
ετών από τη δημοσίευση του παρόντος. 

Ο παρών κανονισμός μπορεί να τροποποιηθεί ύστε¬ 
ρα από απόφαση της Συνέλευσης τουΤμήματος και 
έγκριση από τη Σύγκλητο του Α.Π.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Μαρτίου 2018 
Ο Πρύτανης κ.α.α 

Η Αντιπρύτανης Ανθρώπινων Πόρων 
ΠΑΡΑΣΚΕΥΗ ΑΡΓΥΡΟΠΟΥΛΟΥ-ΠΑΤΑΚΑ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























